Okresná prokuratúra Zvolen 
Trhová 1, 960 19 Zvolen 1 	

Sp. zn. : 1 Pv 605/11/6611	Zvolen, 13.4.2012
EEČ : 2-51-48-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Zvolen
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
od 01.01.2011 do súčasnosti si riadne neplnil svoju zákonnú vyživovaciu povinnosť a to aj napriek tomu, že bol rozsudkom Okresného súdu vo Zvolene pod číslom konania 7C 62/2006-57 zo dňa 04.12.2006, právoplatným dňa 27.02.2007 zaviazaný prispievať na výživu svojej bývalej manželky XXXXX, nar. XXXXX, trvale bytom XXXXX, XXXXX mesačne sumou vo výške XXXXX /XXXXX €/ vždy do 20-teho dňa v mesiaci vopred k jej rukám, čím za uvedené obdobie dlhoval na výživnom sumu vo výške XXXXX €

Právna veta:
lebo zanikla trestnosť činu
Odôvodnenie:
Na Okresnom riaditeľstve Policajného zboru, Odbore kriminálnej polície vo Zvolene bolo pod ČVS:ORP-723/OVK-ZV-2011 vedené trestné stíhanie proti obvinenému XXXXX za prečin zanedbania povinnej výživy podľa § 207 odseku 2, odseku 3 písmena b/ Trestného zákona s poukazom na ustanovenie § 138 písm. j/ Trestného zákona, ktorého sa mal dopustiť na tom skutkovom základe, že 

1/ v období od 01.01.2011 do súčasnosti  si úmyselne neplní svoju zákonom stanovenú vyživovaciu povinnosť a to aj napriek tomu, že bol rozsudkom Okresného súdu Zvolen č.k. 7C 62/06-57 zo dňa 04.12.2006, právoplatného dňa 27.02.2007 povinný prispievať na výživu svojej bývalej manželky XXXXX, nar. XXXXX, trvale bytom XXXXX, XXXXX mesačne sumou vo výške XXXXX €/ vždy do 20-teho dňa v mesiaci vopred k jej rukám, čím za uvedené obdobie od 01.01.2011 do 12.04.2012 dlhoval na výživnom sumu vo výške XXXXX €

2/ v období od 01.01.2011 do súčasnosti si úmyselne neplní svoju zákonnú povinnosť vyživovať a to aj napriek tomu, že bol rozsudkom č.k. 16C 138/05-41 zo dňa 19.12.2005, právoplatného a vykonateľného dňa 30.12.2005 zaviazaný prispievať na výživu svojej XXXXX, nar. XXXXX výživným vo výške XXXXX €) mesačne a na výživu svojho XXXXX XXXXX, nar. XXXXX vo výške XXXXX €) mesačne vždy do 20-teho dňa v mesiaci vopred k rukám matky XXXXX, nar. XXXXX, trvale bytom XXXXX, XXXXX, pričom za uvedené obdobie uhradil na výživnom sumu vo výške XXXXX €, kde tohto konania sa dopustil aj napriek tomu, že bol v predmetnom období zamestnaný u viacerých zamestnávateľov na základe pracovnej zmluvy ako zamestnanec, alebo na dohodu o vykonaní práce, v období  od 23.05.2011 do 19.09.2011 bol evidovaný  ako uchádzač o zamestnanie, pričom nebol poberateľom dávky v hmotnej núdzi a príspevkov k dávke, nakoľko si o ňu nepožiadal a v období od 23.05.2011 mu bola Sociálnou poisťovňou priznaná a vyplávaná dávka v nezamestnanosti, čím mu za obdobie od 01.01.2011 do 12.04.2012 vznikol dlh na výživnom k rukám matky detí XXXXX, nar. XXXXX, trvale bytom XXXXX, XXXXX vo výške XXXXX €.

Pri ukončení skráteného vyšetrovania v štádiu prípravného konania bola upravená právna kvalifikácia skutku ako dva samostatné trestné činy, a to zvlášť samostatný prečin zanedbania povinnej výživy podľa § 207 odseku 2 Trestného zákona voči maloletým deťom, ktoré konanie bolo ukončené podaním obžaloby na obvineného XXXXX a samostaný prečin zanedbania povinnej výživy podľa § 207 odseku 2 Trestného zákona voči bývalej manželke za neplnenie manželského výživného, ktorý dlh na výživnom si obvinený dodatočne splnil. 

Vo veci bolo vykonané skrátené vyšetrovanie, počas ktorého okrem výsluchu obvineného XXXXX boli vykonané aj ďalšie dôkazy, a to výsluchy poškodenej XXXXX, boli zadovážené rozsudky Okresného súdu vo Zvolene č.k. 7C 62/06-57 zo dňa 04.12.2006 a č.k. 16C 138/05-41 zo dňa 19.12.2005, výzva na zaplatenie dlžného výživného, doklady o úhrade výživného, rodné listy maloletých detí, správa Sociálnej poisťovne, výpis zo živnostenského registra, správa ÚPSVaR, výpis z evidencie vozidiel, posudky z miesta bydliska, odpis z registra trestov a ostatný listinný materiál.  

Z nadobudnutého dôkazného materiálu vyplynulo, že uvedených skutkov sa dopustil XXXXX, ktorý si neplnil svoju vyživovaciu povinnosť voči svojej bývalej manželke XXXXX ako aj maloletým deťom XXXXX a XXXXX. 

V procesnom postavení obvineného XXXXX dňa 09. marca 2012 v zápisnici o výsluchu obvineného vypovedal, že si je vedomý spáchania uvedeného prečinu, manželské výživné si riadne a pravidelne neplnil od mesiaca január 2011. Na výživnom mal svojej bývalej manželke uhradiť sumu vo výške XXXXX €. V mesiaci marec a máj 2011 uhradil sumu XXXXX €, teda bývalej manželke dlhoval sumu XXXXX €. Vyživovaciu povinnosť si riadne neplnil od 01.01.2011, a to z dôvodu nedostatku finančných prostriedkov, nakoľko nemal prácu. Momentálne sa zamestnal vo firme XXXXX XXXXX XXXXX, XXXXX, pričom pracovný pomer má uzavretý na dobu určitú od 16.02.2012 do 21.12.2012. K samotnej výške dlhu na výživnom sa vyjadril, že tento chce dodatočne uhradiť. K presným splátkam dlhu v predmetnom období sa vyjadriť nevedel.

Ďalej bola opakovane ku skutku vypočutá v procesnom postavení svedka - poškodeného XXXXX, nar. XXXXX, ktorá uviedla, že obvinený XXXXX jej na výživnom dlhoval od mesiaca január 2011 sumu XXXXX €, pričom jej uhradil len XXXXX €, teda jej dlhoval sumu XXXXX €. V mesiaci  november 2011 jej zaslal sumu vo výške XXXXX €, ako výživné na deti, z ktorej sumy mu odpočítala dlžné výživné na manželku vo výške XXXXX €, teda v súčasnosti jej už nedlhuje žiadne manželské výživné. Táto skutočnosť je preukázaná doloženým jednorázovým vkladovým príkazom na účet poškodenej, ktorý je súčasťou spisového materiálu. 

Súčasťou spisového materiálu je aj rozsudok Okresného súdu Zvolen sp. zn. 7C 62/2006-57 zo dňa 04.12.2006, ktorým bol obvinený zaviazaný platiť manželské výživné vo výške XXXXX €/ mesačne od 01.01.2006 do 21.08.2006 a od 01.102006 do súčasnosti. Zo Sociálnej poisťovne bolo oznámené, že obvinený XXXXX poberal dávku v nezamestnanosti od 23.05.2011 do 19.09.2011. Zo správy ÚPSVaR Zvolen, pracovisko XXXXX vyplýva, že obvinený XXXXX bol evidovaný ako uchádzač o zamestnanie od 23.05.2011 do 19.09.2011. Vyradený bol od 20.09.2011 z dôvodu nástupu do zamestnania. V inkriminovanom období nepožiadal o poskytnutie dávky a príspevkov v hmotnej núdzi.  Podľa odpisu z registra trestov má obvinený dva záznamy, naposledy bol odsúdený Okresným súdom Zvolen trestným rozkazom č.k. 1T 44/11 zo dňa 21.04.2011, právoplatným dňa 18.05.2011 pre trestný čin týrania blízkej osoby a zverenej osoby podľa § 208 odseku 1 písmena a/, písmena b/ Trestného zákona, za ktorý mu bol uložený trest odňatia slobody podmienečne na tri roky so skúšobnou dobou v trvaní štyroch rokov do 18.05.2015 s probačným dohľadom. 

Vykonaným dokazovaním v priebehu prípravného konania bolo preukázané, že obvinený XXXXX svojím konaním mohol naplniť zákonné znaky skutkovej podstaty prečinu zanedbania povinnej výživy podľa § 207 odseku 2 Trestného zákona. 

V zmysle ustanovenia § 215 odseku 1 písmena h/ Trestného poriadku prokurátor zastaví trestné stíhanie, ak zanikla trestnosť činu.

 Trestnosť tohto trestného činu zaniká podľa § 86 odseku a/  a odseku b/ Trestného zákona vtedy, ak trestný čin nemal trvalo nepriaznivé následky a páchateľ svoju povinnosť, vo vzťahu k oprávneným osobám, a to vo vzťahu k bývalej manželke dodatočne splnil skôr, než sa súd odobral na záverečnú poradu.

Pretože obvinený  XXXXX svoju zákonnú povinnosť vyživovať iného určenú mu súdnym rozhodnutím dodatočne splnil v celom rozsahu a trestný čin nemal nepriaznivý vplyv na život bývalej manželky, súčasne nebol dôvod na zastavenie trestného stíhania z iného dôvodu, rozhodla som tak, ako je vyššie uvedené.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Danica Škarbová
prokurátorka